recursal/SuperWikiNEXT-32B huggingface dataset:
**মুক্কুলাঠোর** জনগোষ্ঠী যারা সম্মিলিতভাবে **থেভার** নামেও পরিচিত, তারা ভারতের তামিলনাড়ুর মধ্য ও দক্ষিণ জেলায় বসবাসকারী একটি সম্প্রদায় বা সম্প্রদায় গোষ্ঠী। তারা আগামুদয়ার, কাল্লার এবং মারাভার সম্প্রদায় নিয়ে গঠিত যারা একই পৌরাণিক কাহিনী অনুসারে দাবি করে যে তারা একসময় বিভিন্ন প্রাচীন দক্ষিণ ভারতীয় রাজবংশের সদস্য ছিল।

মুক্কুলাঠোর এবং থেভার শব্দটি সমার্থকভাবে ব্যবহৃত হয়। মাদুরাই কামরাজ বিশ্ববিদ্যালয়ের আর. মুথুলক্ষ্মীর মতে, থেভার কথার আক্ষরিক অর্থ হল স্বর্গীয় প্রাণী বা ঐশ্বরিক প্রকৃতির মানুষ এবং মুক্কুলাঠোর কথার মানে হল তিনটি একত্রিত গোষ্ঠী। আগামুদয়ার, কাল্লার এবং মারাভার এই তিন সম্প্রদায় একটি সাধারণ পৌরাণিক কাহিনীর উপর ভিত্তি করে নিজেদের ইন্দ্র এবং এক স্বর্গীয় মহিলার বংশধর হওয়ার দাবি করে। তিনটি দল ঐতিহ্যগতভাবে নিজেদেরকে তাদের সহকর্মী মুক্কুলাঠোর থেকে শ্রেষ্ঠ বলে বিশ্বাস করে। 

থেভার সম্প্রদায়ের লোকেরা সঙ্গম যুগে প্রাচীন মুভেনদার রাজবংশের বংশোদ্ভূত হওয়ার দাবি করে। আগমুদয়াররা নিজেদের চেরা রাজবংশ, কল্লাররা চোল এবং মারাভাররা পান্ড্যদের বংশধর বলে নিজেদের উল্লেখ করেন। [*স্পষ্টকরণ প্রয়োজন*] নৃতাত্ত্বিক সুসান বেলি উল্লেখ করেছেন যে কাল্লার এবং মারাভার উভয় সম্প্রদায়ই অপেক্ষাকৃত নতুন বর্ণ সত্তা। উভয় নামই মূলত পোলিগার বা স্থানীয় সর্দারদের দ্বারা বিশিষ্ট লোকেদের দেওয়া উপাধিমাত্র। তবে এই উপাধির ধারকরা আঠারো শতকের শেষ পর্যন্ত ব্রাহ্মণ্য হিন্দু ধর্ম, বর্ণের ধারণা এবং অন্তঃবিবাহের মতো বর্ণ-সংজ্ঞায়িত অনুশীলনের দ্বারা প্রভাবিত হননি। তুলনামূলকভাবে সাম্প্রতিক অতীতে পোলিগারদের সাথে তাদের সখ্যতার বন্ধন তৈরি হয়েছে  তারপরে, জঙ্গল ছাড়পত্র, রাষ্ট্র-নির্মাণ এবং আদর্শগত পরিবর্তনের ফলে এবং অন্যান্য গোষ্ঠীর সাথে সহবাস ইত্যাদি বিভিন্ন কারনের ফলে জাতি হিসাবে এদের বিবর্তন ঘটে।  ১৯১১ সালে ব্রিটিশরা থেভারদের এক *অপরাধী জাতি* হিসাবে চিহ্নিত করেছিল 

ভারতীয় স্বাধীনতার পরের সময়কালে,মুক্কুলাঠোর বা থেভাররা *সুপার-কাস্ট* বা উচ্চ জাত হিসাবে পরিচিত হয়েছে যা তিনটি স্বতন্ত্র সম্প্রদায়কে একত্রিত করে তৈরি হয়েছে। তারা এখন সর্বভারতীয় আন্না দ্রাবিড় মুনেত্র কড়গম রাজনৈতিক দলের জোরালো ও শক্তিশালী সমর্থক হিসাবে পরিচিত।

তথ্যসূত্র
---------

1. ↑  "Sasikala's bittersweet journey with Jaya"। *rediff*। সংগ্রহের তারিখ ২০১৯-০১-০১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. 1 2  Muthulakshmi, R. (১৯৯৭)। *Female Infanticide, Its Causes and Solutions*। Discovery Publishing। পৃষ্ঠা 11–13। আইএসবিএন 978-8-17141-383-6।
3. ↑  Bayly, Susan (২০০১)। *Caste, Society and Politics in India from the Eighteenth Century to the Modern Age*। Cambridge University Press। পৃষ্ঠা 61। আইএসবিএন 978-0-521-79842-6।
4. ↑  Bayly, Susan (২০০১)। *Caste, Society and Politics in India from the Eighteenth Century to the Modern Age*। Cambridge University Press। পৃষ্ঠা 39। আইএসবিএন 978-0-521-79842-6।
5. 1 2  Mines, Diane P. (২০০৫)। *Fierce Gods: Inequality, Ritual, and the Politics of Dignity in a South Indian Village* (ইংরেজি ভাষায়)। Indiana University Press। পৃষ্ঠা 111–118। আইএসবিএন 0253217652। Mines, Diane P. (2005).
**শেখ মোহাম্মদ সলীম উল্লাহ** বাংলাদেশ সিভিল সার্ভিসের একজন কর্মকর্তা। বর্তমানে তিনি অর্থ মন্ত্রণালয়ের আর্থিক প্রতিষ্ঠান বিভাগে সচিব হিসেবে দায়িত্ব পালন করছেন। এই পদে যোগদানের আগে তিনি অর্থ বিভাগে অতিরিক্ত সচিব ছিলেন।

প্রাথমিক জীবন
-------------

সলীম উল্লাহ ফেনী জেলায় জন্মগ্রহণ করেন। তিনি ঢাকা বিশ্ববিদ্যালয় থেকে ফিন্যান্সে স্নাতক (সম্মান) ও স্নাতকোত্তর এবং জাপানের ন্যাশনাল গ্র্যাজুয়েট ইনস্টিটিউট ফর পলিসি স্টাডিজ থেকে সামষ্টিক অর্থনৈতিক নীতি বিষয়ে এমএসসি ডিগ্রি অর্জন করেছেন। এছাড়া তিনি বিভিন্ন প্রশিক্ষণ লাভ করেন।

কর্মজীবন
--------

শেখ মোহাম্মদ সলীম উল্লাহ বিসিএস (প্রশাসন ক্যাডার) ১০ম ব্যাচের একজন কর্মকর্তা। তিনি ১৯৯১ সালে লালমনিরহাট জেলা প্রশাসক কার্যালয়ে সহকারী কমিশনার হিসেবে যোগদান করেন। পরবর্তীকালে তিনি দেশের বিভিন্ন স্থানে সহকারী কমিশনার (ভূমি), উপজেলা নির্বাহী কর্মকর্তা এবং প্রথম শ্রেণির ম্যাজিস্ট্রেট হিসেবে কর্মরত ছিলেন। এছাড়া তিনি অর্থ বিভাগে বিভিন্ন পদে কাজ করেছেন। তিনি অর্থ মন্ত্রণালয়ের অর্থ বিভাগে অতিরিক্ত সচিব ছিলেন। বর্তমানে তিনি আর্থিক প্রতিষ্ঠান বিভাগে সচিব হিসেবে দায়িত্ব পালন করছেন। আর্থিক প্রতিষ্ঠান বিভাগে সচিব হিসেবে তিনি বাংলাদেশ ব্যাংকের পরিচালনা পর্ষদসহ একাধিক প্রতিষ্ঠানে পরিচালক হিসেবেও দায়িত্ব পালন করছেন।

তথ্যসূত্র
---------

1. ↑  "সচিব হলেন শেখ মোহাম্মদ সলীম উল্লাহ"। *ঢাকাটাইমস*। ১৯ আগস্ট ২০২১। সংগ্রহের তারিখ ১ ডিসেম্বর ২০২২।
2. ↑  "আর্থিক প্রতিষ্ঠান বিভাগে নতুন সচিব"। *সমকাল*। ১৯ আগস্ট ২০২১। সংগ্রহের তারিখ ১ ডিসেম্বর ২০২২।
3. ↑  "সচিব হলেন সোনাগাজীর কৃতি সন্তান শেখ মোহাম্মদ সলীম উল্লাহ"। *ফেনী ট্রিবিউন*। ১৯ আগস্ট ২০২১। সংগ্রহের তারিখ ১ ডিসেম্বর ২০২২।
4. 1 2  "শেখ মোহাম্মদ সলীম উল্লাহ-এর জীবনবৃত্তান্ত"। *আর্থিক প্রতিষ্ঠান বিভাগ* (ইংরেজি ভাষায়)। ১ ডিসেম্বর ২০২২ তারিখে মূল থেকে আর্কাইভ করা। সংগ্রহের তারিখ ১ ডিসেম্বর ২০২২।
5. ↑  "আর্থিক প্রতিষ্ঠান বিভাগের সচিব হলেন সলীম উল্লাহ"। *বাংলানিউজটোয়েন্টিফোর.কম*। ১৯ আগস্ট ২০২১। সংগ্রহের তারিখ ১ ডিসেম্বর ২০২২।
6. ↑  "আর্থিক প্রতিষ্ঠান বিভাগের নতুন সচিব সলীম উল্লাহ"। *কালের কণ্ঠ*। ২০ আগস্ট ২০২১। সংগ্রহের তারিখ ১ ডিসেম্বর ২০২২।
**জাতীয় চিত্রশালা** হচ্ছে বাংলাদেশ শিল্পকলা একাডেমীর একটি ললিতকলা প্রদর্শনীস্থল, যেটি ঢাকার সেগুনবাগিচায় অবস্থিত। এতে দেশের প্রধান প্রধান শিল্পীদের চিত্রকর্ম রয়েছে যাদের মধ্যে আছে জয়নুল আবেদীন এবং কামরুল হাসান।

ইতিহাস
------

বাংলাদেশের স্বাধীনতার পর ১৯৭৪ সালে বাংলাদেশ শিল্পকলা একাডেমি প্রতিষ্ঠিত হয়। দেশের একমাত্র ললিতকলার সংরক্ষক এবং অভিভাবকে এই প্রতিষ্ঠান। ১৯৭৪ সালের নভেম্বর মাসে একাডেমী জাতীয় চিত্রশালা প্রতিষ্ঠা করে।

কার্যক্রম
---------

জাতীয় চিত্রশালা, বাংলাদেশ শিল্পকলা একাডেমির পাশে একটি দোতলা ভবনে অবস্থিত। এই ভবনে প্রদর্শনের জন্য প্রদর্শন কক্ষ এবং কর্মশালার জন্য আলাদা কক্ষ রয়েছে যেখানে শিল্পকলার উপর বিভিন্ন কর্মশালার আয়োজন করা হয়। ১৯৭৫ সাল থেকে একাডেমি এখানে দুই বছর পরপর ‘জাতীয় চারুকলা প্রদর্শনী’ আয়োজন করে। এছাড়া জাতীয় চিত্রশালা ও শিল্পকলা একাডেমীর উদ্যোগে ১৯৮২ সাল থেকে ‘দ্বিবার্ষিক এশীয় চারুকলা প্রদর্শনী’ এবং ‘নবীন শিল্পীর চারুকলা প্রদর্শনী’র আয়োজন করা হয়।

চিত্রশালা
---------

* 
* 
*

তথ্যসূত্র
---------

1. ↑  "গ্যালারি পরিচিতি | প্রজন্ম"। *দৈনিক ইত্তেফাক*। ৩ নভেম্বর ২০১৪। ৫ ডিসেম্বর ২০২১ তারিখে মূল থেকে আর্কাইভ করা। সংগ্রহের তারিখ ৫ ডিসেম্বর ২০২১।
2. ↑  "ঢাকার যত চিত্র গ্যালারি"। *রাইজিংবিডি.কম*। ১ জুন ২০১৭। সংগ্রহের তারিখ ৫ ডিসেম্বর ২০২১।

বহিঃসংযোগ
---------


উইকিমিডিয়া কমন্সে **জাতীয় চিত্রশালা (বাংলাদেশ)** সংক্রান্ত মিডিয়া রয়েছে।

* সংরক্ষিত পৃষ্ঠা

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* নরওয়ে
* মার্কিন যুক্তরাষ্ট্র

 |
বাংলাদেশে দশম জাতীয় সংসদ নির্বাচনের প্রাক্কালে শেখ হাসিনা নেতৃত্বাধীন নির্বাচনকালীন সরকারে এরশাদের নেতৃত্বাধীন জাতীয় পার্টি অংশ নেওয়ায় দলের এ সিদ্ধান্তের বিরোধিতা করে দলের একাংশকে নিয়ে সাবেক প্রধানমন্ত্রী কাজী জাফর আহমেদ জাতীয় পার্টি নামেই নতুন দল গঠন করেন। ২০১৩ সালের ২০ ডিসেম্বর বিশেষ কাউন্সিলের মাধ্যমে তিনি জাতীয় পার্টির একাংশের চেয়ারম্যান নির্বাচিত হন। এরপর ২০১৪ সালের ২৫ জানুয়ারি বিএনপি নেতৃত্বাধীন জোটে এ দলটি যোগ দেয়।

কাজী জাফর আহমেদের মৃত্যুর পর এ দলটির চেয়ারম্যান ও মহাসচিব হিসেবে যথাক্রমে টিআইএম ফজলে রাব্বি চৌধুরী ও মোস্তফা জামাল হায়দার দায়িত্ব পালন করেছেন। ফজলে রাব্বি চৌধুরীর মৃত্যুর পর এ দলটির চেয়ারম্যান হিসেবে দায়িত্ব নেন মোস্তফা জামাল হায়দার। নওয়াব আলী আব্বাস খান এই দলের অন্যতম প্রেসিডিয়াম সদস্য ও জননন্দিত নেতা

তথ্যসূত্র
---------

1. ↑  "কাজী জাফরের নেতৃত্বে নতুন জাতীয় পার্টি"। *ProthomAlo*। প্রথম আলো। সংগ্রহের তারিখ ২০২১-০৪-১২। [*স্থায়ীভাবে অকার্যকর সংযোগ*]
2. ↑  "কাজী জাফর আহমেদের বর্ণাঢ্যময় রাজনৈতিক জীবন"। *Jugantor*। ২০১৫-০৮-২৭। সংগ্রহের তারিখ ২০২১-০৪-১২। [*স্থায়ীভাবে অকার্যকর সংযোগ*]
3. ↑  "জাতীয় পার্টির প্রতিষ্ঠাবার্ষিকীর আলোচনা সভায় বক্তারা দেশের মানুষ আজ কঠিন সময়ে আছে"। *DailyInqilabOnline*। সংগ্রহের তারিখ ২০২১-০৪-১২।
**ক্রেগ মার্টিন** যাকে **ইউরেশীয় ক্রেগ মার্টিন** নামেও অভিহিত করা হয় চড়াই পরিবারভুক্ত ছোট আকারের প্যাসারিন পাখি। এদের দ্বিপদী বৈজ্ঞানিক নাম *Ptyonoprogne rupestris*। এরা দক্ষিণ ইউরোপ, উত্তর পূর্ব আফ্রিকা এবং দক্ষিণ এশিয়ার দেশসমূহে বাস করে।

শ্রেণীবিন্যাস
-------------

১৭৬৯ সালে ইতালিয় প্রকৃতিবিদ জিয়োভান্নি এন্টোনিও স্কোপোলি এদেরকে *হাইরানডো রুপেস্ট্রিস* নামে বর্ণনা করেন। ১৮৫০ সালে এদেরকে নতুন Ptyonoprogne গণ-এ স্থানান্তর করেন জার্মান প্রকৃতিবিদ হেইনরিখ গুস্তাভ রেইকেনবেক।,

বর্ণনা
------

ক্রেগ মার্টিন লম্বায় ১৩–১৫ সেমি (৫.১–৫.৯ ইঞ্চি) এবং ডানার বিস্তৃতি ৩২–৩৪.৫ সেমি (১২.৬–১৩.৬ ইঞ্চি)। এদের গড় ওজন ২৩ গ্রাম। এদের শরীরের উপরের অংশের পালক ছাইরঙা-বাদামী এবং নিম্নাংশের পালক বিবর্ণ।

বাসস্থান
--------

ক্রেগ মার্টিন পর্বতে বাস করে। আইবেরিয়া থেকে উত্তর-পশ্চিমের আফ্রিকা হয়ে দক্ষিণ ইউরোপ, পারস্য উপসাগর এবং হিমালয় থেকে দক্ষিণ পশ্চিম ও উত্তর পূর্বের চীন। উত্তরাঞ্চলের পাখিরা অভিবাসী স্বভাবের। ইউরোপের পাখিরা শীত মৌসুম উত্তর আফ্রিকা, সেনেগাল, ইথিওপিয়া এবং নীল উপত্যকায় কাটায়। এশিয়ার পাখিরা দক্ষিণ চীন, ভারতীয় উপমহাদেশ ও মধ্য প্রাচ্যে অভিবাসী হয়।

চিত্রশালা
---------

* 
* 
* 
* 
* 
*

তথ্যসূত্র
---------

1. ↑  "*Hirundo rupestris*"। *বিপদগ্রস্ত প্রজাতির আইইউসিএন লাল তালিকা। সংস্করণ 2013.2*। প্রকৃতি সংরক্ষণের জন্য আন্তর্জাতিক ইউনিয়ন। ২০১২। সংগ্রহের তারিখ ২৬ নভেম্বর ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------


উইকিমিডিয়া কমন্সে **ক্রেগ মার্টিন** সংক্রান্ত মিডিয়া রয়েছে।

* Ageing and sexing (PDF; 2.8 MB) by Javier Blasco-Zumeta & Gerd-Michael Heinze

Eurasian Crag Martin --- Břehule skalní
**ডালহৌসি** ভারতের হিমাচল প্রদেশ রাজ্যের চাম্বা জেলায় অবস্থিত একটি পৌরশহর।

ডালহৌসি হিমাচল প্রদেশের একটি মনোরম শৈলশহর। ১৮৫৪ সালে সেনাবাহিনী ও সরকারি পদাধিকারিকদের গ্রীষ্মাবকাশ যাপনের জন্য ব্রিটিশ সরকার এই শহরের পত্তন ঘটান। শহরটি ভারতের তৎকালীন গভর্নর লর্ড ডালহৌসির নামাঙ্কিত।

শহরটি পাঁচটি শৈলশিখর নিয়ে গঠিত। হিমালয়ের ধৌলাধর পর্বতশ্রেণির পশ্চিম প্রান্তে অবস্থিত এই শহর চতুর্দিকে মনোরম তুষারাবৃত পর্বতশৃঙ্গ দ্বারা পরিবেষ্টিত। শহরটি সমুদ্রপৃষ্ঠ থেকে ৬,০০০-৯,০০০ ফুট উচ্চতায় অবস্থিত। মে থেকে সেপ্টেম্বর এই শহরে পর্যটনের সময়। স্কটিশ ও ভিক্টোরিয়ান স্থাপত্যের বাংলো ও গির্জা এই শহরের অন্যতম দ্রষ্টব্য।

ডালহৌসি প্রাচীন চাম্বা পার্বত্য রাজ্যের (বর্তমানে হিমাচল প্রদেশ রাজ্যের চাম্বা জেলা) প্রবেশপথ। খ্রিষ্টীয় ষষ্ঠ শতাব্দীর মধ্যভাগ থেকে এক সুপ্রাচীন রাজবংশের শাসনাধীন এই রাজ্য হিন্দু সংস্কৃতি, শিল্পকলা, মন্দির ও হস্তশিল্পের কেন্দ্র। চাম্বা এই সংস্কৃতির কেন্দ্রস্থল। এই রাজ্যের প্রাচীন রাজধানী ভরমৌর গদ্দি ও গুজ্জর উপজাতির বাসভূমি। খ্রিষ্টীয় সপ্তম থেকে দশম শতাব্দীর মধ্যবর্তী সময়ে নির্মিত একাধিক মন্দির এই শহরের দ্রষ্টব্য।

চিত্রাবলি
---------

* 
* 
* 
* 
*

বহিঃসংযোগ
---------


উইকিভ্রমণে ***Dalhousie*** সম্পর্কিত ভ্রমণ নির্দেশিকা রয়েছে।

* More information about Dalhousie
* Places of interest at Dalhousie
**মোহনবাগান গ্রাউন্ড** হল ইডেন গার্ডেন স্টেডিয়ামের ঠিক সামনের দিকে মধ্য কলকাতার মায়দান অঞ্চলে অবস্থিত একটি ফুটবল স্টেডিয়াম। স্টেডিয়ামটির মালিক মোহনবাগান, যারা স্টেডিয়ামটিকে তাদের প্রশিক্ষণের জন্য ব্যবহার করে। স্টেডিয়ামটির ধারণক্ষমতা বর্তমানে ২০,০০০ জন দর্শক। মোহনবাগানের ক্লাব অফিসগুলি স্টেডিয়াম সংলগ্ন। এই স্টেডিয়ামটি মূলত ছোট ও স্থানীয় কলকাতার দলের বিরুদ্ধে কলকাতা ফুটবল লীগের ম্যাচের জন্য মোহনবাগান সুপার জায়ান্ট দ্বারা ব্যবহৃত হয়।

ইতিহাস
------

মোহন বাগান ক্লাব গ্যালারি
ক্লাবের প্রথম মাঠ ছিল বিখ্যাত মার্বেল পাথরের প্রাসাদের ভিতরে, মিত্র পরিবারের কীর্তি মিত্রের মালিকানাধীন এবং এটি মোহনবাগান ভিলা নামে পরিচিত। এটি উত্তর কলকাতার ফারিয়াপুকুর লেনে অবস্থিত। তবে একটি ফুটবল মাঠ হিসেবে এই মাঠ যথেষ্ট বড় ছিল না। বিশ্বাস করা হয় যে মোহনবাগান ইডেন হিন্দু হস্টেলের ছাত্রদের বিরুদ্ধে এই মাঠে প্রথম ম্যাচ খেলে। ১৮৯১ সালে শ্যামপুকুরের মহারাজা দুর্গাচরণ লাহার সহায়তায় ক্লাব মাঠটি শ্যামপুকুরে তার মাঠে স্থানান্তরিত করা হয়। জায়গাটি এখন শ্যামপুকুর লাহা কলোনি নামে পরিচিত। পরে কলকাতা পৌরসভার চেয়ারম্যান হ্যারি লি'র সহায়তায় মাঠটি আবার শ্যাম স্কোয়ারে স্থানান্তরিত করা হয়। মাঠটি এরিয়ান এফসি ও বাগবাজার ক্লাবের সাথে ভাগাভাগি করা হয়।

১৯০০ সালে মোহনবাগান প্রেসিডেন্সি কলেজের অংশীদার হয় এবং কলকাতা ময়দানে একই মাঠ ভাগাভাগি করে। মোহনবাগান এখানে ১৫ বছর ধরে খেলে । এরপর ১৯১৫ সালে মোহন বাগান জাতীয় এসির মাঠ পায়।

তথ্যসূত্র
---------

1. 1 2 3  "Mohun Bagan ground"। ২৭ মার্চ ২০১৮ তারিখে মূল থেকে আর্কাইভ করা। সংগ্রহের তারিখ ১২ ডিসেম্বর ২০২০।

বহিঃসংযোগ
---------
**মোহাম্মদ আবু আব্দুল্লাহ** (জন্মঃ মার্চ ১, ১৯৮১) একজন বাংলাদেশি ক্রীড়াবিদ। তিনি বাংলাদেশের হয়ে জাতীয় ও আন্তর্জাতিক পর্যায়ের অনেক ট্র্যাক এবং ফিল্ড স্প্রিন্টে অংশগ্রহণ করেছেন

জন্ম
----

মোহাম্মদ আবু আব্দুল্লাহ ১৯৮১ সালের ১ মার্চ তারিখে জন্মগ্রহণ করেন।

ক্রীড়া
-------

মোহাম্মদ আবু আব্দুল্লাহ দেশ ও দেশের বাইরে বিভিন্ন প্রতিযোগিতায় অংশ নিয়েছেন। তিনি বাংলাদেশের হয়ে বিভিন্ন আন্তর্জাতিক ক্রীড়া প্রতিযোগিতায় অংশগ্রহণ করেছেন। এরমধ্যে গ্রীষ্মকালীন অলিম্পিক গেমসও রয়েছে।

### বেইজিং গ্রীষ্মকালীন অলিম্পিকে অংশগ্রহণ

আবু আব্দুল্লাহ ২০০৮ সালে অনুষ্ঠিত বেইজিং গ্রীষ্মকালীন অলিম্পিকে বাংলাদেশের প্রতিনিধিত্ব করেন। উক্ত অলিম্পিক খেলায় তিনি ১০০ মিটার স্প্রিন্টে অংশগ্রহণ করেন এবং অষ্টম স্থান অর্জন করেন, যদিও তিনি পরের রাউন্ডে খেলার সুযোগ পান নি। তিনি মাত্র ১১.০৭ সেকেন্ডে ১০০ মিটার দুরত্ব অতিক্রম করেছিলেন।

### সর্বোচ্চ স্কোর

২০১৪ সালের ৬ ফেব্রুয়ারি মোহাম্মদ আবু আব্দুল্লাহ তেহরানে ৬০ মিটার স্প্রিন্টে অংশগ্রহণ করেন এবং মাত্র ৭.০৪ সেকেন্ডে দুরুত্ব অতিক্রম করেন। ৬০ মিটার স্প্রিন্টে এটিই তার সর্বোচ্চ স্কোর।

এরপর ৭ ফেব্রুয়ারি, ২০১৪ সালে তেহরানেই ২০০ মিটার স্প্রিন্টে অংশগ্রহণ করেন এবং মাত্র ২৩.৪৪ সেকেন্ডে উক্ত দুরুত্ব অতিক্রম করেন। ২০০ মিটার স্প্রিন্টে এটিই তার সর্বোচ্চ স্কোর।

আরো দেখুন
---------

* বিউটি নাজমুন নাহার
* খুদির আগুনে
* নাহিদা তৌহামি
* শানাহান সানিটোয়া

বহিঃসংযোগ
---------


উইকিমিডিয়া কমন্সে **মোহামেদ আবু আব্দুল্লাহ** সংক্রান্ত মিডিয়া রয়েছে।

মোহামেদ আবু আব্দুল্লাহের আইএএএফ প্রোফাইল (ইংরেজি)(ইংরেজি)

তথ্যসূত্র
---------

1. 1 2  Athlete biography: Abu Abdullah Mohammed, beijing2008.cn, ret: Aug 26, 2008
2. 1 2  "IAAF: Mohamed Abu Abdullah | Profile"। সংগ্রহের তারিখ ২০১৮-০১-১৭।
মোহসেন মাখ্মলবফ
**মোহসেন মাখ্মলবফ** (ফার্সি: محسن مخملباف‎‎) (জন্ম: ২৯শে মে, ১৯৫৭) প্রভাবশালী ও বিতর্কিত ইরানি চলচ্চিত্র পরিচালক, সম্পাদক, লেখক ও প্রযোজক। তিনি বর্তমানে এশিয়ান ফিল্ম একাডেমির সভাপতির দায়িত্ব পালন করছেন।

গত ১০ বছরে তার ছবিগুলো বিভিন্ন আন্তর্জাতিক চলচ্চিত্র উৎসবে বহু বার প্রদর্শিত হয়েছে। ২০০২ সালের মধ্যে তিনি ২৬টি আন্তর্জাতিক পুরস্কার অর্জন করেন। ইরানীয় চলচ্চিত্রের নবকল্লোল আন্দোলনের অন্যতম ব্যক্তিত্ব। তার ২০০১-এর চলচ্চিত্র কান্দাহারকে টাইম ম্যাগাজিন সর্বকালের সেরা ১০০ চলচ্চিত্রের তালিকায় স্থান দিয়েছে।

তিনি *মাখ্মলবফ ফিল্ম হাউজ* প্রতিষ্ঠা করেছেন যেখানে চলচ্চিত্র শিক্ষা কার্যক্রম পরিচালিত হয়। এই প্রতিষ্ঠানে শিক্ষা গ্রহণের মাধ্যমেই তার দুই মেয়ে সামিরা মাখ্মলবফ ও হানা মাখ্মলবফ চলচ্চিত্র জগতে ইতোমধ্যে বেশ প্রতিষ্ঠা লাভ করেছে।

বহিঃসংযোগ
---------

* Makhmalbaf Film House (Official Website of family Makhmalbaf: Mohsen - Marziyeh - Samira - Maysam - Hana)
* Mohsen Makhmalbaf - ইন্টারনেট মুভি ডাটাবেজ
* Firouzan Films Iranian Movie Hall of Fame Inductee Mohsen Makhmalbaf  ওয়েব্যাক মেশিনে আর্কাইভকৃত ২ জুন ২০১০ তারিখে
* Screenplays by Mohsen Makhmalbaf
* Screenplays by Mohsen Makhmalbaf II
* Worlds Transformed: Iranian Cinema and Social Vision[*স্থায়ীভাবে অকার্যকর সংযোগ*]
**রামধন তর্কবাগীশ** ছিলেন ঊনবিংশ শতকের প্রথমার্ধের একজন বাঙালি পুরাণ কথক এবং সংস্কৃত পদাবলীকার। বাংলায় কথকতার যে লৌকিক পদ্ধতি, তার প্রধান উদ্ভাবক ছিলেন তিনি৷ রামধনের কনিষ্ঠ পুত্র শ্রীশচন্দ্র বিদ্যারত্ন ঈশ্বরচন্দ্র বিদ্যাসাগরের সহযোগিতায় প্রথম *বিধবা বিবাহ* করেছিলেন।

পরিচয়
------

রামধন ছিলেন অধুনা পশ্চিমবঙ্গের উত্তর চব্বিশ পরগনা জেলার গোবরডাঙা-খাঁটুরা-ইছাপুর ( প্রাচীন *কুশদ্বীপ* বা *কুশদহ পরগনা*) অঞ্চলের সংস্কৃত পণ্ডিতসমাজের একজন প্রসিদ্ধ ব্রাহ্মণ পণ্ডিত। হিন্দু পৌরাণিক কাহিনীর কথকতাকে তিনি জীবিকা হিসাবে গ্রহণ করেন। তার দুই পুত্র: গণেশচন্দ্র ও শ্রীশচন্দ্র। কনিষ্ঠ শ্রীশচন্দ্র কলকাতার সংস্কৃত কলেজে অধ্যয়ন করে 'বিদ্যারত্ন' উপাধি পান এবং প্রথম *বিধবা বিবাহ* করে ঈশ্বরচন্দ্র বিদ্যাসাগরের প্রচেষ্টায় প্রবর্তিত *বিধবা বিবাহ* আইন সামাজিক ক্ষেত্রে প্রচলন করেন। শ্রীশচন্দ্র প্রতিষ্ঠিত খাঁটুরার বামোড়-তীরের ঘাট ও পোড়ামাটির ভাস্কর্যের দুটি শিবমন্দির এখনো বিদ্যমান। ঊনবিংশ শতকের বিখ্যাত নাট্যকার দীনবন্ধু মিত্র রামধন তর্কবাগীশকে স্মরণ করে লিখেছিলেন:

এই স্থানে রাম ধন কথক রতন  

কলকণ্ঠ কলে কল করিত কলন।  

সুললিত পদাবলী বিরচিত তাঁর,  

সকল কথক সুরে করিছে বিহার।।

প্রতিভা
-------

খাঁটুরা অঞ্চলে রামধনের কথকতার পাণ্ডিত্য মাধুর্য সুললিত ভঙ্গি সম্বন্ধে অনেক কাহিনী প্রচলিত আছে। শোনা যায়, একবার ভট্টপল্লীতে ( এখনকার ভাটপাড়া) রামধন সাধারণ মানুষদের দিকে লক্ষ্য রেখে সহজভাষায় পুরাণ ব্যাখ্যা করছিলেন; পাঠশেষে সেখানকার পণ্ডিতরা তার পাণ্ডিত্য নিয়ে বিদ্রূপ করে। ক্ষুব্ধ রামধন পণ্ডিতদের মনোভাব বুঝতে পেরে পরদিন থেকে পুরো একপক্ষকাল কথকতার আসরে অনর্গল সংস্কৃতে কথা বলেন; পণ্ডিতেরা বিস্মিত হয়ে তাদের মন্তব্যের জন্য দুঃখপ্রকাশ করেন। 
কথকতাবৃত্তি থেকে রামধন প্রচুর অর্থ উপার্জন করেন। তিনি সহজভাষায় কিছু উৎকৃষ্ট মানের পদাবলীও রচনা করেছেন:

কেশব কৃপানিধান। করুনাবলোকয় কুরু  

করুনাং ময়ি দীনহীন জনে। তব পদ ভজন  

যজন যাজন পূজন বন্দন মননবিহীনে।।

পীত বসন বনচারী। সুললিত নটবর রাস-  

বিহারী। রমণীমথকৃত মুরলী কূজিত গোপিত  

গোপীসত প্রেম বিতারি।।

উত্তরাধিকার
-----------

রামধনের ভ্রাতুষ্পুত্র ধরনীধর কথক, পরিবারের এই কথকতার উত্তরাধিকার আজীবন যোগ্যতার সাথে বহন করেছিলেন; পুরাণপাঠে ও পদাবলী সঙ্গীতে তিনি রামধনের রচিত পদাবলীই ব্যবহার করতেন। শোনা যায়, বর্ধমান রাজবাড়িতে তিনি বছরে পাঁচ হাজার টাকা পেতেন। কথকতা ব্যবসায়ে তিনি এত অর্থ উপার্জন করেছিলেন যে, প্রচুর ব্যয় ও দান করেও মৃত্যুকালে তিনি লক্ষাধিক টাকা রেখে গিয়েছিলেন।

তথ্যসূত্র
---------

1. 1 2 3 4  ঘোষ, বিনয়, "পশ্চিমবঙ্গের সংস্কৃতি", তৃতীয় খন্ড, প্রথম সংস্করণ, প্রকাশ ভবন, পৃষ্ঠা: ২১০-২১২
**রামতারণ সান্যাল**  (English Ramtaran Sanyal ) ( ১৮৫৮ - ২৩ অক্টোবর ১৯১২) ছিলেন বিখ্যাত সংগীতাচার্য ও মঞ্চাভিনেতা। ঊনিশ শতকের দ্বিতীয়ার্ধে বাংলা নাট্যজগতে নাট্যগীতির অগ্রগণ্য সুরস্রষ্টা ছিলেন তিনি।

সংক্ষিপ্ত জীবনী
---------------

রামতারণ সান্যালের জন্ম বৃটিশ ভারতের অধুনা বাংলাদেশের ফরিদপুর বর্তমানে রাজবাড়ি জেলার বালিয়াকান্দি উপজেলার খালকুলা গ্রামে। পিতা বৈকুণ্ঠতারণ সান্যাল ।

রামতারণ বিভিন্ন গীতিনাট্যের সুর ও তাল শিক্ষা দিতেন। নাট্যজগতে প্রথম সুরারোপ করেন "আদর্শ সতী" নাটকে। এই নাটকে সত্যবানের ভূমিকায় এবং "কামিনীকুঞ্জ" নাটকে শ্রীকৃষ্ণের ভূমিকায় অভিনয় করতেন। ১৮৭২এ প্রতিষ্ঠিত সাধারণ রঙ্গালয়ের প্রথম যুগে নাট্যগীতির অগ্রগণ্য সুরস্রষ্টা ছিলেন তিনি। ১৮৭৬ খ্রিস্টাব্দের ১৯ শে ফেব্রুয়ারি গ্রেট ন্যাশনাল থিয়েটারে অভিনীত উপেন্দ্রনাথ দাস রচিত প্রবল আলোড়ন সৃষ্টিকারী ব্যঙ্গনাট্য 'জগদানন্দ ও যুবরাজ'-এর সঙ্গীত পরিচালক ছিলেন তিনি। ১৮৭৬ খ্রিস্টাব্দের ৪ঠা মার্চ গ্রেট ন্যাশনাল থিয়েটারে গীতি নাট্য ‘সতী কি কলঙ্কিনী’ অভিনয়কালে কলকাতা পুলিশের ডেপুটি কমিশনার প্রেক্ষাগৃহে প্রবেশ করে থিয়েটারের মালিক, নাট্যকার ও অন্যান্য কলাকুশলীদের গ্রেপ্তার করে। তাঁদের মধ্যে সঙ্গীত পরিচালক রামতারণ সান্যালও ছিলেন। এই বছরেই ইংরাজ সরকার লাগু করেন কুখ্যাত নাট্যনিয়ন্ত্রণ আইন। বাংলার সাধারণ রঙ্গালয়ের বয়স তখন সবেমাত্র চার বছর। রামতারণের পূর্বে থিয়েটারে সঙ্গীত শিক্ষা দিতেন মদনমোহন বর্মন। সঙ্গীত পরিচালক রূপে থিয়েটারে প্রবেশ করলেও রামতারণ অভিনয়ও করতেন গিরিশচন্দ্রের অনেক নাটকে সঙ্গীত পরিচালনার সঙ্গে অভিনয়ও করেছেন। তার পূর্বে নাটকের গানে পুরাতন গানের প্রচলিত সুর ব্যবহার করা হত। সেই অনুযায়ী নাট্যকাররা তাদের মনের মত কথা বসাতেন। গিরিশচন্দ্রও এই রীতিতে নাট্যগীতি রচনা করতেন। রামতারণই প্রথম গিরিশচন্দ্রকে বললেন তার মনের মত নাট্যগীতি রচনা করতে এবং গানের নাটকীয়তার প্রকৃতি অনুসারে সুর রচনা শুরু করেন। অর্থাৎ সুর অনুযায়ী কথা নয় কথা অনুযায়ী সুরসংযোগ। নাট্যসঙ্গীত রচনার ক্ষেত্রে এ ছিল এক আমূল পরিবর্তন। গিরিশচন্দ্রের বহু কীর্তিমান নাটক 'চৈতন্যলীলা', বেল্লিক বাজার, মলিনা বিকাশ, পারস্যপ্রসূন, 'প্রফুল্ল', মায়াতরু, প্রভাস যজ্ঞ, মোহিনী প্রতিমা, মলিনমালা,পলাশীর যুদ্ধ, 'বিল্বমঙ্গল ঠাকুর' প্রভৃতি মঞ্চসফল নাটকে নাট্যসঙ্গীত রচনা করেছিলেন তিনি এবং ‘অপেরা মাষ্টার’ নামে পরিচিত হয়েছিলেন।  তার নৈপুণ্যে ন্যাশনাল থিয়েটারে বহু গীতিনাট্য সুঅভিনীত হয়েছে। মঞ্চে অভিনয়ের চেয়ে সংগীতের তাল-মাত্রা প্রভৃতিতে বেশি মনোযোগ দিতেন। তারা সুন্দরী-সহ বহু অভিনেত্রীর সংগীত শিক্ষক ছিলেন তিনি।

রামতারণ সান্যাল ১৩১৯ বঙ্গাব্দের ৬ ই কার্তিক (ইংরাজী ২৩ শে অক্টোবর ১৯১২ খ্রিস্টাব্দে) পরলোক গমন করেন।

তথ্যসূত্র
---------

1. ↑  সুবোধচন্দ্র সেনগুপ্ত ও অঞ্জলি বসু সম্পাদিত, *সংসদ বাঙালি চরিতাভিধান*, প্রথম খণ্ড, সাহিত্য সংসদ, কলকাতা, আগস্ট ২০১৬ পৃষ্ঠা ৬৬১, আইএসবিএন ৯৭৮-৮১-৭৯৫৫-১৩৫-৬
2. ↑  ""বাংলা গানের সেকাল একাল পর্ব ৫""। সংগ্রহের তারিখ ২০২০-১০-২৩।
**রামনাথ বাবুরাও কেনি** (মারাঠি: रामनाथ केंनी; জন্ম: ২৯ সেপ্টেম্বর, ১৯৩০ - মৃত্যু: ২১ নভেম্বর, ১৯৮৫) তৎকালীন ব্রিটিশ ভারতের বোম্বে এলাকায় জন্মগ্রহণকারী ভারতীয় আন্তর্জাতিক ক্রিকেটার ও কোচ ছিলেন। ভারত ক্রিকেট দলের অন্যতম সদস্য ছিলেন তিনি। ১৯৫৮ থেকে ১৯৬০ সময়কালে সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর ভারতীয় ক্রিকেটে মুম্বই ও বাংলা দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে অফ ব্রেক বোলিংয়ে পারদর্শী ছিলেন **রামনাথ কেনি**।

প্রথম-শ্রেণীর ক্রিকেট
---------------------

১৯৫০-৫১ মৌসুম থেকে ১৯৬৩-৬৪ মৌসুম পর্যন্ত রামনাথ কেনি’র প্রথম-শ্রেণীর খেলোয়াড়ী জীবন চলমান ছিল। ডানহাতি ব্যাটসম্যান হিসেবে রামনাথ কেনি’র যথেষ্ট সুনাম ছিল। দ্রুতলয়ে পায়ের কারুকাজ ও ধ্রুপদী স্ট্রোক প্লে খেলার অধিকারী ছিলেন। এছাড়াও, মিডিয়াম পেস বোলিংয়ের কাছাকাছি ধরনের অফ ব্রেক বোলিং করতেন তিনি।

১৯৫০-৫১ মৌসুম থেকে ১৯৬০-৬১ মৌসুম পর্যন্ত বোম্বের পক্ষে খেলেন। এরপর ১৯৬৩-৬৪ মৌসুমে পর্যন্ত বাংলা দলের পক্ষে খেলেন তিনি। সবগুলো প্রথম-শ্রেণীর ক্রিকেট খেলায় অংশ নিয়ে ৫০.৪৭ গড়ে ৩০৭৯ রান করেন এবং ৩১.২০ গড়ে পনেরো উইকেট পান তিনি। সর্বমোট এগারোটি প্রথম-শ্রেণীর শতরান করেন তিনি। ১৯৫৬-৫৭ মৌসুমে উপর্যুপরি তিনটি শতরান করেছিলেন তিনি। তন্মধ্যে, মাদ্রাজের বিপক্ষে সংগৃহীত ২১৮ রান ব্যক্তিগত সর্বোচ্চ ইনিংস হিসেবে চিত্রিত হয়ে আছে।

আন্তর্জাতিক ক্রিকেট
-------------------

সমগ্র খেলোয়াড়ী জীবনে পাঁচটিমাত্র টেস্টে অংশগ্রহণ করেছেন রামনাথ কেনি। ৩১ ডিসেম্বর, ১৯৫৮ তারিখে কলকাতায় সফরকারী ওয়েস্ট ইন্ডিজ দলের বিপক্ষে টেস্ট ক্রিকেটে অভিষেক ঘটে তার। ২৩ জানুয়ারি, ১৯৬০ তারিখে একই মাঠে সফরকারী অস্ট্রেলিয়া দলের বিপক্ষে সর্বশেষ টেস্টে অংশ নেন তিনি।

ভারতের পক্ষে পাঁচটি টেস্টে অংশগ্রহণ করার সুযোগ পেয়েছিলেন। ১৯৫৮-৫৯ মৌসুমে ওয়েস্ট ইন্ডিজ দল ভারত গমন করে। কলকাতা টেস্টে অংশ নেন। ১৯৫৯-৬০ মৌসুমে রিচি বেনো’র নেতৃত্বাধীন অস্ট্রেলিয়া দলের বিপক্ষে চারবার খেলেন। ২৭.২২ গড়ে ২৪৫ রান তুলেন তিনি। ব্যক্তিগত সর্বোচ্চ করেন ৬২ রান।

অবসর
----

ইংল্যান্ডের উত্তরাংশে পেশাদারী পর্যায়ে প্রশিক্ষণ গ্রহণকালে কাম্বারল্যান্ডের পক্ষে খেলেছিলেন তিনি। খেলোয়াড়ী জীবন শেষে কোচের ভূমিকায় অবতীর্ণ হয়েছিলেন তিনি। প্রশিক্ষিত কোচ হিসেবে সুনীল গাভাস্কারের ন্যায় বিশ্ববিখ্যাত ক্রিকেটারের উত্থান তার হাতে ধরে আসে।

২১ নভেম্বর, ১৯৮৫ তারিখে ৫৫ বছর বয়সে বোম্বে এলাকায় রামনাথ কেনি’র দেহাবসান ঘটে।

তথ্যসূত্র
---------

1. ↑  List of India Test Cricketers
2. ↑  "India – Test Batting Averages"। ESPNCricinfo। সংগ্রহের তারিখ ১৩ জানুয়ারি ২০২০।

বহিঃসংযোগ
---------

* ইএসপিএনক্রিকইনফোতে রামনাথ কেনি উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে রামনাথ কেনি  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
**ক্রুতিকা দেসাই খান** (née **দেসাই**, শৈলীকৃত **ক্রুত্তিকা দেসাই**; জন্ম: ২৩ ফেব্রুয়ারি ১৯৬৮), একটি ভারতীয় চলচ্চিত্র, থিয়েটার এবং টেলিভিশন অভিনেত্রী। তিনি ভারতের প্রথম দিকে নির্মিত টেলিভিশন ধারাবাহিক **বুনিয়াদ** এ মঙ্গলা চরিত্রের জন্য সুপরিচিত। তিনি চন্দ্রকান্ত, মানসি (টক শো), এয়ার হোস্টেস, সুপারহিট মুকব্ল্লা - প্রথম ভারতীয় গণনা প্রদর্শনী অনুষ্টান, হাঙ্গামা - ভ্রমণ বিষয়ক অনুষ্ঠান, নুরজাহান- ঐতিহাসিক, দিওয়ার-হ্যামলেট (স্টার টিভি), জি টিভির ধারাবাহিক রাম মিলায়ে জোড়ি এবং উত্তরণ অভিনয় করেন। তিনি স্টার প্লাসের প্রাত্যহিক অনুষ্ঠান *মেরে আঙ্গনে মে* তে শান্তির দেবী চরিত্রে অভিনয় করেছিলেন, যেট সর্বাধিক সফলতা অর্জন করে এবং দীর্ঘদিন যাবত চলমান অনুষ্ঠানগুলির একটি হিসেবে পরিচিতি লাভ করে। অনুষ্ঠানটি ২০১২ সালের আগস্টে ২ বছরের সফলভাবে চলার পর শেষ হয়।

ব্যক্তিগত জীবন
--------------

হিন্দি চলচ্চিত্র অভিনেতা জয়ন্তের পুত্র এবং অভিনেতা আমজাদ খান এর ভাই ইমতিয়াজ খান দেসাই বিয়ে করেন। এই দম্পতি ১টি কন্যা সন্তান রয়েছে।

চলচ্চিত্রের তালিকা
------------------

চলচ্চিত্র
* *ইনসাফ* (১৯৮৭)
* *দি এডপটেড* (২০০১)
* *দাতাক*
* *টার্ন লেফট এট দ্যা এন্ড অব দ্যা ওয়ার্ল্ড* (২০০৪)
* *দস্তক*

টেলিভিশন
--------

* *দেখ ভাই দেখ*
* *বেতাল পচিসি*
* *বুনিয়াদ*
* *চন্দ্রমুখি*
* *চন্দ্রকথা*
* *জমিন আসমান*

তথ্যসূত্র
---------

1. ↑  Ltd. 9X Media Pvt.। "SpotboyE | Sab kuch bollywood"। *SpotboyE.com* (ইংরেজি ভাষায়)। সংগ্রহের তারিখ ২০১৭-০৮-০৮।
জুহায়ের বিন আবি সুলমার স্কেচ
**জুহায়ের ইবনে আবু সুলমা** (আরবি: زهير بن أبي سلمى‎‎; আনু. ৫২০ – আনু. ৬০৯), **জুহাইর** বা **জোহির** হিসাবেও রোম্যানাইজ করা করা হয়, একজন ইসলাম পূর্ব আরব আরবি কবি যিনি ষষ্ঠ ও সপ্তম শতাব্দীতে জীবিত ছিলেন। তিনি প্রাক-ইসলামিক যুগে আরবি কবিতার অন্যতম সেরা লেখক হিসাবে বিবেচিত হন। জুহায়ের বনু মুজাইনার অন্তর্ভুক্ত ছিলেন। তাঁর পিতাও কবি ছিলেন এবং তার বড় ছেলে কাব বিন জুহায়েরও কবি হয়েছিলেন, তার রচনা হযরত মুহাম্মদ সা থেকে অনুপ্রাণিত হয়েছিল।

জুহায়েরের কবিতা খুঁজে পাওয়া যেতে পারে হাম্মাদ আর-রাবিয়া এর সংহিতা, *মুআল্লাকায়* ("স্থগিত")। মুআল্লাকা প্রাক ইসলামী কবিতার একটি সংকলন। তিনি সেই কবিদের মধ্যে অন্যতম ছিলেন যাদেরকে মক্কার কাবায় তাদের কাজের অনুলিপি ঝুলিয়ে সম্মানিত করা হয়েছিল। তিনি ছিলেন উমর ইবনে খাত্তাবের প্রিয় কবি।

জুহায়েরের কবিতা তখন রচিত হয়েছিল যখন দুটি বেদুইন উপজাতি দীর্ঘকালীন বৈরিতা শেষ করেছিল। তাঁর কবিতাগুলি অভিযান এবং যাযাবর মরুজীবনের অন্যান্য বিষয় নিয়ে আলোচনা করে। তিনি তাঁর উপজাতির গৌরব সম্পর্কে ব্যঙ্গাত্মক কবিতাও লিখেছিলেন, তবে তাঁর পদগুলিতে তিনি তাঁর বেশিরভাগ ভাই কবিদের চেয়ে কম ব্যঙ্গাত্মক ছিলেন। তিনি সহজ ভাষায় গভীর চিন্তাভাবনা প্রকাশ করার, স্পষ্ট হওয়ার জন্য এবং তাঁর লোকেদের উচ্চ এবং মহৎ ধারণা শেখানোর জন্য তাঁর স্পষ্ট বাক্য দ্বারা চেষ্টা করেছিলেন। তিনি ছিলেন মর্যাদাবান ও সম্পদশালী ব্যক্তি, তাদের পরিবারের কাব্যিক দক্ষতা এবং ধর্মীয় আন্তরিকতার জন্য সর্বাধিক পরিচিত পরিবার।

সাংস্কৃতিক অভ্যর্থনা
--------------------

জুহায়েরের কবিতা সৌদি ল্যান্ড আর্টিস্ট জহরাহ আল গামদির ২০১৮ সালের ইলিউশনের *পরে* ইনস্টলেশনটি *উদ্বুদ্ধ করেছিল* যা ভেনিস বিয়েনেলের অংশ হিসাবে প্রদর্শিত হয়েছিল।

তথ্যসূত্র
---------

1. ↑  "Infoplease"। সংগ্রহের তারিখ ২০০৮-০১-১৬।
2. ↑  Maps, Arsenale See on Google (২০১৯-০৫-০২)। "Biennale Arte 2019 | Saudi Arabia"। *La Biennale di Venezia* (ইংরেজি ভাষায়)। সংগ্রহের তারিখ ২০১৯-১১-২২।

বহিঃসংযোগ
---------

* জুহায়েরের কবিতা
**আনোয়ার খান** (উর্দু: انور خان‎‎; জন্ম: ২৪ ডিসেম্বর, ১৯৫৫) সিন্ধু প্রদেশের করাচি এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার ও রেফারি। পাকিস্তান ক্রিকেট দলের অন্যতম সদস্য ছিলেন তিনি। ১৯৭০-এর দশকের শেষদিকে অত্যন্ত সংক্ষিপ্ত সময়ের জন্যে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর পাকিস্তানি ক্রিকেটে বাহাওয়ালপুর, করাচি, ন্যাশনাল ব্যাংক অব পাকিস্তান ও সিন্ধু দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি ডানহাতে ফাস্ট-মিডিয়াম বোলিংয়ে পারদর্শী ছিলেন তিনি।

খেলোয়াড়ী জীবন
---------------

১৯৭২-৭৩ মৌসুম থেকে ১৯৯৫-৯৬ মৌসুম পর্যন্ত আনোয়ার খানের প্রথম-শ্রেণীর খেলোয়াড়ী জীবন চলমান ছিল। দীর্ঘকায় গড়নের ডানহাতি ফাস্ট-মিডিয়াম বোলার ও নিচেরসারির মারমুখী ব্যাটসম্যানের ভূমিকায় অবতীর্ণ হতেন তিনি।

সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন আনোয়ার খান। ২ ফেব্রুয়ারি, ১৯৭৯ তারিখে ক্রাইস্টচার্চে স্বাগতিক নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি। তাকে কোন ওডিআইয়ে অংশগ্রহণ করার সুযোগ দেয়া হয়নি।

১৯৭৯-৮০ মৌসুমে পাকিস্তান দলের সদস্যরূপে অস্ট্রেলিয়া ও নিউজিল্যান্ড গমন করেছিলেন। ইমরান খানের আঘাতপ্রাপ্তির ফলে টেস্ট খেলায় অংশগ্রহণের সুযোগ পান। ১২ ও অপরাজিত ৩ রান সংগ্রহ করেছিলেন তিনি।

তথ্যসূত্র
---------

1. ↑  List of Pakistan Test Cricketers
2. ↑  "Pakistan – Test Batting Averages"। ESPNCricinfo। সংগ্রহের তারিখ ২৩ অক্টোবর ২০২০।
3. ↑  "Pakistan – Test Bowling Averages"। ESPNCricinfo। সংগ্রহের তারিখ ২৩ অক্টোবর ২০২০।

আরও দেখুন
---------

* ইকবাল কাশিম
* এক টেস্টের বিস্ময়কারী
* মুশতাক আহমেদ (ক্রিকেটার)
* পাকিস্তানি টেস্ট ক্রিকেটারদের তালিকা
* প্রথম-শ্রেণীর ক্রিকেট দলসমূহের বর্তমান তালিকা

বহিঃসংযোগ
---------

* ইএসপিএনক্রিকইনফোতে আনোয়ার খান উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে আনোয়ার খান  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
একটি সাধারণ বোতাম
বস্ত্র এবং ফ্যাশন ডিজাইনের ক্ষেত্রে **বোতাম** (ইংরেজি: button) হচ্ছে একটি ছোট চাকতি আকৃতির বস্তু বিশেষ। এটি সাধারণত গোল হয়, তবে অন্যান্য আকৃতিরও হতে পারে। সচারচর কাপড়ের কোনো অংশ ঢেকে রাখতে বোতাম ব্যবহৃত হয়, এবং কিছুক্ষেত্রে সৌন্দর্যবর্ধনের অলঙ্কার হিসেবেও এর ব্যবহার স্বীকৃত। লম্বা আকৃতির খোলা অংশের ক্ষেত্রে একটি নির্দিষ্ট স্থান পরপর বোতাম লাগানো হয়, এবং যে স্থানে বোতাম প্রবেশ করানো হয়, তা বোতাম ছিদ্র (buttonhole) নামে পরিচিত।

বিভিন্ন প্রকার বস্তুর দ্বারা বোতাম তৈরি করা হতে পারে। এর মধ্যে কিছু আছে প্রাকৃতিক, আবার কিছু আছে কৃত্রিম। প্রাকৃতি পদার্থগুলোর মধ্যে আছে হাড়, শিং, আইভরি, শামুক বা ঝিনুকের খোলস, কাঠ, নারকেলের খোলস, ইত্যাদি। আর কৃত্রিম পদার্থগুলোর মধ্যে আছে সেলুলয়েড, কাচ, ধাতু, ব্যাকেলাইট, প্লাস্টিক ইত্যাদি। শক্ত প্লাস্টিক হচ্ছে বোতাম তৈরির সবচেয়ে সাধারণ কাঁচামাল। অন্যান্য পদার্থগুলো মূলত বিশেষ বিশেষ ক্ষেত্রে ব্যবহৃত হয়।

বোতাম সংক্রান্ত কিছু মানুষের ক্ষেত্রে একপ্রকার মানসিক ভীতি কাজ করে, যা **কোউমপোউনোফোবিয়া** (koumpounophobia) নামে পরিচিত।

তথ্যসূত্র
---------

1. ↑  Koumpounophobia Support  ওয়েব্যাক মেশিনে আর্কাইভকৃত ১৪ এপ্রিল ২০০৮ তারিখে – Gregology.net
2. ↑  Definition of koumpounophobia – www.AllWords.com

গ্রন্থপঞ্জি
-----------

1. Carl Kohler, ''A History of Costume'', Dover 1963 reprint, আইএসবিএন ০-৪৮৬-২১০৩০-৮
2. Bryan Bunch, ''The History of Science and Technology'', Houghton Mifflin Books, 2004 আইএসবিএন ০-৬১৮-২২১২৩-৯

বহিঃসংযোগ
---------

* Worked button making in Dorset
* Types of Buttons
* Button seal
* Button-making in Birmingham, England in the 1800s
* Online button museum
**বোদা পৌরসভা** বাংলাদেশের রংপুর বিভাগের পঞ্চগড় জেলার বোদা উপজেলার অন্তর্গত 'খ' শ্রেণির একটি পৌরসভা।

ইতিহাস
------

কাঞ্চনজঙ্ঘার হিমেল পরশে উত্তরের হিমালয়ের শেষ পাদদেশে পঞ্চগড় জেলা একসময় বৃহত্তর দিনাজপুর জেলার মহকুমা ছিল। বাংলাদেশের তৎকালীন সরকার ১৯৮৩ সনে পঞ্চগড় কে জেলায় উন্নিত করে । পাঁচটি উপজেলা নিয়ে গঠিত পঞ্চগড় জেলার মধ্যে বোদা উপজেলা অন্যতম। বৃটিশ অধ্যূষ্যিত এ অঞ্চল কোন এক সময় কুচবিহার মহারাজ্যের অণত্মরগত   ছিল। ২০০১ ইং সনে  তৎকালীন  প্রধানমন্ত্রী বোদা পৌরসভা ঘোষনা করেন। স্বল্প জনবল এবং অনির্বাচিত প্রতিনিধি ও দ্বায়িত্ব প্রাপ্ত প্রশাসক নিয়ে জনসেবা ও এলাকার সার্বিক উন্নয়নের লক্ষ্যে কাজ করে যাচ্ছে পৌরসভাটি। উপজেলা প্রশাসনের তিনটি কক্ষ ভাড়া নিয়ে এবং স্বল্প সংখ্যক জনবল দিয়ে ১৯৬০৭ জনসংখ্যার শহরমূখী জীবনের আশা আকাংখার প্রতীক হয়ে আছে এই পৌরসভাটি।

শিক্ষার হার ও শিক্ষা প্রতিষ্ঠানন
--------------------------------

* বোদা পাইলট উচ্চ বিদ্যালয়

জনপ্রতিনিধি
-----------

**বর্তমান মেয়রঃ** আলহাজ্ব মোহাম্মদ আজাহার আলী

আরও দেখুন
---------

* বোদা উপজেলা
* পঞ্চগড় জেলা
* রংপুর বিভাগ

তথ্যসূত্র
---------

1. ↑  "বোদা উপজেলা"। *boda.panchagarh.gov.bd* (ইংরেজি ভাষায়)। সংগ্রহের তারিখ ২০২৩-০৪-২০। [*স্থায়ীভাবে অকার্যকর সংযোগ*]
2. ↑
**নবাব মুশতাক আহমেদ গুরমানি** (উর্দু: مشتاق احمد گرمانی‎; ১৯০৫-১৯৮১) একজন  পাকিস্তানি রাজনীতিবিদ যিনি বাহাওয়ালপুর রাজ্যের দেওয়ান হিসেবে দায়িত্ব পালন করেছিলেন। ভারত বিভাজন-এর ফলে বাহাওয়ালপুর পাকিস্তানের অংশ হওয়ায়, তিনি পাকিস্তানের কেন্দ্রীয় সরকারে 'দফতর ছাড়া মন্ত্রী' হিসেবে দায়িত্ব পালন করেন। এছাড়াও তিনি কাশ্মীর বিষয়ক দায়িত্বপ্রাপ্ত মন্ত্রী ছিলেন।

প্রারম্ভিক জীবন
---------------

মুশতাক আহমেদ গুরমানি পাকিস্তানের পাঞ্জাব প্রদেশের মুজাফফরগড় জেলার থাথা গুরমানি গ্রামের সুপরিচিত জমিদার গুরমানি পরিবারে জন্মগ্রহণ করেন।

কর্মজীবন
--------

দফতর ছাড়া মন্ত্রীর পাশাপাশি কাশ্মীর বিষয়ক দায়িত্বপ্রাপ্ত মন্ত্রীর ভুমিকায় তিনি ১৯৪৯ সালের করাচি চুক্তিতে স্বাক্ষর করেছিলেন যা কাশ্মীরের পাকিস্তান ও ভারতীয় এলাকার মধ্যে একটি যুদ্ধবিরতি রেখা স্থাপন করে, পরবর্তীতে যা নিয়ন্ত্রণ রেখা নামে পরিচিত হয়। করাচি চুক্তি হল ভারত ও পাকিস্তানের সামরিক প্রতিনিধিদের দ্বারা স্বাক্ষরিত একটি ঐতিহাসিক চুক্তি যা ভারত ও পাকিস্তানের মধ্যে ১৯৪৯ জাতিসংঘের তত্ত্বাবধানে অনুষ্ঠিত হয়। নিয়ন্ত্রণ রেখা বা লাইন অব কন্ট্রোল ভারত ও পাকিস্তানের মধ্যবর্তী সামরিক বাহিনী দ্বারা নিয়ন্ত্রিত পূর্বতন জম্মু-কাশ্মীর দেশীয় রাজ্যের সীমানার মধ্যে অবস্থিত আন্তর্জাতিক সীমানা নির্ধারণকারী একটি রেখা। ১৯৪৭ সালের ভারত-পাকিস্তান যুদ্ধের পরিপ্রেক্ষিতে এই চুক্তি স্কাক্ষরিত হয়। ১৯৫১ সালে, তিনি কাশ্মীর বিষয়ক এবং উত্তর অঞ্চলের নির্বাহী হিসাবে দায়িত্ব পালন করেন এবং ১৯৫১ থেকে ১৯৫৪ সাল পর্যন্ত পাকিস্তানের স্বরাষ্ট্রমন্ত্রী হিসাবেও দায়িত্ব পালন করেন।
১৯৫৪ থেকে ১৯৫৭ সালের মধ্যে তিনি পাঞ্জাবের গভর্নর হিসেবে দায়িত্ব পালন করেন। ১৯৫৫ সালে, পাঞ্জাবের গভর্নরের পদ বিলুপ্ত করা হয় এবং গুরমানি পশ্চিম পাকিস্তানের প্রথম গভর্নর হন।
মুশতাক আহমেদ গুরমানি গুরমানি-বেলুচ উপজাতির অন্তর্ভুক্ত ছিলেন। তার মৃত্যুর পর তার পরিবার গুরমানি ফাউন্ডেশন নামে একটি ফাউন্ডেশন তৈরি করে যা লাহোরের এলইউএমএস ইউনিভার্সিটিতে "মোশতাক আহমেদ গুরমানি স্কুল অফ হিউম্যানিটিজ অ্যান্ড সোশ্যাল সায়েন্সেস" নামে নতুন বিভাগ প্রতিষ্ঠার জন্য এক বিলিয়ন টাকা দেয়। 
এটি ছিল এলইউএমএস এর পাওয়া এই পর্যন্ত সবচেয়ে বড় একক উপহার এবং সম্ভবত পাকিস্তানের একটি শিক্ষা প্রতিষ্ঠানকে দেওয়া একক বৃহত্তম উপহার। 
গুরমানি ফাউন্ডেশন বেশ কয়েকটি কল্যাণমূলক প্রকল্প গ্রহণ করছে, বেশিরভাগই শিক্ষার ক্ষেত্রে। এই প্রকল্প মুজাফফরগড়েও রয়েছে।

বইসমূহ
------

### নিজের লেখা

কাশ্মীর, একটি সমীক্ষা, ১৯৫১।
পাকিস্তানের কৃষি সংকট, বক্তৃতা, ১৯৫৭।

### তার সম্পর্কে লেখা

নবাব মিয়াঁ মুশতাক আহমেদ গুরমানি: কিছু ব্যক্তিগত বৈশিষ্ট্য এবং নেতৃত্ব, লেখক- এস. কালব-ই-আবিদ; ২০১৭।

তথ্যসূত্র
---------

1. ↑  Akhtar Balouch (১৬ অক্টোবর ২০১৫)। "The mystery that shrouds Liaquat Ali Khan's murder"। Dawn (newspaper)। সংগ্রহের তারিখ ৬ মার্চ ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Provinces of Pakistan since 1947 - World Statesmen website
**দিমিতা ফ্রেজিয়ার** একজন কৃষ্ণাঙ্গ নারীবাদী, লেখক, শিক্ষক এবং কর্মী। তিনি কম্বাহী রিভার কালেক্টিভের প্রতিষ্ঠাতা সদস্য। বর্তমানে ফ্রেজিয়ার পেশাদার পরামর্শদাতা কোচ হিসাবে কাজ করেন।

কম্বাহী নদীর সমষ্টি
-------------------

কম্বাহীয় নদী সমষ্টিগত এমন এক ভিত্তি স্থাপন করেছিল যা যৌনতা, বর্ণবাদ এবং জাতিগত নিপীড়ন একে অপরকে ছেদ করে এমন তর্ক করার জন্য কালো নারীবাদের দৃষ্টিভঙ্গিকে প্রসারিত করেছিল। দিমিতা ফ্রেজিয়ার ১৯৭৪ সালে একটি সংস্থা প্রতিষ্ঠা করেন এবং এটি কম্বাহী নদীর একটি অংশ ছিল। পরবর্তীতে হ্যারিয়েট টুবম্যানের বীরত্বপূর্ণ কর্মকাণ্ড থেকে এসেছিল যিনি পুরোপুরি দক্ষিণ ক্যারোলিনার কম্বাহী নদীর ৭৫০ এরও বেশি দাসকে মুক্তি দিয়েছিল এমন একটি অভিযানের নেতৃত্ব দিয়েছিলেন। ১৮৬৩ সালে সিআরসির সামগ্রিক লক্ষ্যটি ছিল গণমাধ্যমকে অবহিত করা এবং আফ্রিকান আমেরিকান মহিলাদের অবস্থার প্রতি দৃষ্টি আকর্ষণ করা। তারা আফ্রিকান আমেরিকান এবং পুয়ের্তো রিকান মহিলাদের তাদের ইচ্ছার বিরুদ্ধে মুক্ত হওয়া থেকে বিরত করার একটি উদ্যোগে গঠিত হয়েছিল। ১৯৮০ সালে কম্বাহী নদী ছিন্ন হয়ে যায় এবং ফ্রেজিয়ার গ্রুপের চূড়ান্ত বিবৃতিটি লিখেছিলেন বার্বারা স্মিথ এবং বেভারলি স্মিথের সাথে।

তথ্যসূত্র
---------

1. ↑  *Sisters in the Struggle: African American Women in the Civil Rights-Black Power Movement*। Collier-Thomas, Bettye. Franklin, V. P. (Vincent P.), 1947-। New York University Press। ২০০১। আইএসবিএন 0814716024। ওসিএলসি 46500340।
2. 1 2  "Black, Feminist, Revolutionary: Remembering the Combahee River Collective - EBONY"। *www.ebony.com* (ইংরেজি ভাষায়)। সংগ্রহের তারিখ ২০১৮-০৪-০৫।
3. ↑  *Let Nobody Turn Us Around: Voices of Resistance, Reform, and Renewal: An African American Anthology*। Marable, Manning, Mullings, Leith.। Rowman & Littlefield। ২০০৩। আইএসবিএন 084768346X। ওসিএলসি 63810087।
অন্য ব্যবহারের জন্য পাণ্ডুয়া দেখুন।

**পান্ডুয়া** প্রাচীন লাউড় রাজ্যের অধীন পরিচালিত খণ্ড রাজ্যের নাম। বর্তমান সুনামগঞ্জ জেলার জগন্নাথপুর উপজেলায় পান্ডুয়া রাজ্যের অবস্থান ছিল বলে বিভিন্ন ইতিহাস গ্রন্থে উল্লেখ আছে।  লাউড়ের রাজা রাজা বিজয় মাণিক্য পান্ডুয়া রাজ্য প্রতিষ্ঠা করেন বলে ঐতিহাসিক অচ্যুতচরণ চৌধুরী তত্ত্বনিধি শ্রীহট্টের ইতিবৃত্ত গ্রন্থে লিখেন। পান্ডুয়া রাজ্যের রাজকীয় সিকি মুদ্রা থেকে প্রাপ্ত প্রমাণ অনুযায়ী, পান্ডুয়া রাজ্যের প্রতিষ্টাকাল দ্বাদশ শতাব্দির শেষার্ধে ছিল বলে ধরা হয়।  রাজা বিজয় মাণিক্যের রাজত্ব কালে বঙ্গের ব্রাহ্মণরা রাজা বল্লান সেন কর্তৃক অপমানিত হয়ে লাউড় রাজ্যে আশ্রয় নেয়। রাজা বিজয় মাণিক্য জগন্নাথপুর অঞ্চলে বিভিন্ন স্থানে ঐ ব্রাহ্মদের স্থাপনা গড়ে দেন। তত্ত্ব অনুসন্ধানে জানা যায়, রাজা বিজয় মাণিক্য ব্রাহ্মণ ভক্ত ছিলেন। তিনি জগন্নাথ মিশ্র নামে দৈব্য শক্তি সম্পন্য জৈনক ব্রাহ্মণকে দিয়ে দেবার্চনায় বাসুদেব মন্দির নির্মাণ করান। পান্ডুয়া রাজ্য পরবর্তীকালে জগন্নাথ মিশ্র ব্রাহ্মণের নামানুসারে জগন্নাথপুর রাজ্য হিসেবে খ্যাত হয়ে ওঠে। প্রাচীন পান্ডুয়া রাজ্য বর্তমানে একটি নগর, যা পেরুয়া নামে অবহিত হচ্ছে।

তথ্যসূত্র
---------

1. ↑  **সিলেট বিভাগের ইতিবৃত্ত** ডঃ মোহাম্মদ মুমিনুল হক, প্রকাশক - সেন্টার ফর বাংলাদেশ রিসার্চ ইউ কে, প্রকাশকাল সেপ্টেম্বর ২০০১।
2. ↑  শ্রীহট্টের ইতিবৃত্ত পূর্বাংশ, দ্বিতীয় ভাগ, তৃতীয় খণ্ড, প্রথম অধ্যায়, গ্রন্থকার - অচ্যুতচরণ চৌধুরী তত্ত্বনিধি; প্রকাশক: মোস্তফা সেলিম; উৎস প্রকাশন, ২০০৪।
খালসা আখবর লাহোর, ১৫ মে ১৮৯৩
***খালসা আখবর*** ( পাঞ্জাবি: ਖ਼ਾਲਸਾ ਅਖ਼ਬਾਰ ( গুরুমুখী ), خالصہ اخبار (Shahmukhi), লাহোরের একটি সাপ্তাহিক পত্রিকা ছিল। *লাহোর খালসা দিওয়ান,* একটি শিখ সমাজের অঙ্গ।  লাহোর থেকে পাঞ্জাবী ভাষায় প্রকাশিত (গুরুমুখী লিপি) পত্রিকাটি ১৮৮৬ সালে প্রতিষ্ঠিত হয়েছিল এবং ১৯০৫ সাল পর্যন্ত বিক্ষিপ্তভাবে এটি কার্যকর ছিল।  লাহোরের ওরিয়েন্টাল কলেজের পাঞ্জাবির অধ্যাপক ভাই গুরমুখ সিংহ পত্রিকাটি প্রতিষ্ঠা করেছিলেন, যিনি লাহোরে *খালসা প্রেস*ও প্রতিষ্ঠা করেছিলেন, এই গবেষণাপত্রটি পণ্ডিত এবং কবি গিয়ানী দিত সিংহ হাতে নিয়েছিলেন।

ইতিহাস
------

লাহোর থেকে ভাই গুরুমুখ সিংহের প্রচেষ্টার মাধ্যমে ১৮৮৬ সালের ১৩ জুন থেকে পত্রিকাটি কার্যকর হয়েছিল।  এটি খলতা দিওয়ান সমাজের সাপ্তাহিক সংবাদপত্র ছিল এবং লিথোগ্রাফি এবং গুরুমুখী লিপিতে প্রকাশিত হয়। এর প্রথম দুইজন সম্পাদক হলেন গিয়ানী ঝাঁদা সিং ফরিদকোট এবং সরদার বসন্ত সিং। পরে, এটি জিয়ান দিত সিংয়ের হাতে হস্তান্তর করা হয়। পত্রিকাটি ১৮৮৯ সাল পর্যন্ত প্রকাশিত হতে থাকে। এর পরে *স্বপন* নামে একটি নাটক প্রকাশের বিষয়ে অমৃতসারি পার্টির দায়ের করা আইনি মামলার কারণে এর প্রকাশনা কিছু সময়ের জন্য বন্ধ হয়ে যায়। 

এটি ১৮৯৩ সালের ১ মে জেনি দিত সিং এর সম্পাদনায় পত্রিকাটি পুনরায় প্রকাশ শুরু করে।

গিয়ানী দিত সিং পাঞ্জাবি গদ্য ও কাব্যগ্রন্থের একজন দুর্দান্ত লেখক এবং তাঁর অনেক সম্পাদকীয় ছন্দে লিখেছিলেন। তিনি ছিলেন ভাই গুরমুখ সিংহের ডান হাত এবং সিংহ সভা লাহোরের অন্যতম স্তম্ভ। ১৯০১ সালে তিনি মারা যান। তাঁর পরে, সরদার মাইয়া সিংহ আহলুওয়ালিয়া *খালসা আখবারের* সম্পাদক হন এবং ১৯০৫ সাল পর্যন্ত অব্যাহত থাকেন। সিংহ সভা লাহোর বিলোপের পরে এবং অন্যান্য কিছু কারণে পত্রিকাটি প্রকাশনা বন্ধ করে দেয়।

তথ্যসূত্র
---------

1. 1 2  Singh, Jagjit (১৯৯৫)। *Khālsā Dīwān Lahore* (English ভাষায়) (3rd সংস্করণ)। Punjab University, Patiala, 2011। পৃষ্ঠা 481–482। আইএসবিএন 9788173805301। সংগ্রহের তারিখ ১৫ ফেব্রুয়ারি ২০২০। উদ্ধৃতি শৈলী রক্ষণাবেক্ষণ: অচেনা ভাষা (link)
2. ↑  Khalsa Akhbar, Lahore *Religion and Nationalism in India: the case of the Punjab*, by Harnik Deol. Routledge, 2000, p. 72. আইএসবিএন ০-৪১৫-২০১০৮-X.
3. ↑  Sikh Journalism:From 1800s to 1900s  ওয়েব্যাক মেশিনে আর্কাইভকৃত ১৯ জুলাই ২০১১ তারিখে sikhcybermuseum.org.uk.
4. ↑  History of Punjabi Journalism  ওয়েব্যাক মেশিনে আর্কাইভকৃত ১৯ জুন ২০০৭ তারিখে By Harpreet Singh, *Daily Excelsior*, 20 June 2000.
5. ↑  Biography of Giani Ditt Singh  ওয়েব্যাক মেশিনে আর্কাইভকৃত ২ ফেব্রুয়ারি ২০১৯ তারিখে sikh-history.com
6. ↑  Giani Ditt Singh Biography

বহিঃসংযোগ
---------

* ১৮৯৩ সালের ১ মে থেকে
* ৪ সেপ্টেম্বর ১৮৯৩ থেকে
* ১৮ জানুয়ারী ১৯০১ থেকে
**চতুরঙ্গ সঞ্জীবা মধুসন** (ইংরেজি: Chathuranga Madushan; জন্ম: ৯ আগস্ট ১৯৯৩; **চতুরঙ্গ মধুসন** নামে সুপরিচিত) হলেন একজন শ্রীলঙ্কান পেশাদার ফুটবল খেলোয়াড়। তিনি বর্তমানে শ্রীলঙ্কান ক্লাব শ্রীলঙ্কা নৌবাহিনী এবং শ্রীলঙ্কা জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।

২০১৫–১৬ মৌসুমে, শ্রীলঙ্কান ক্লাব কলম্বো নৌবাহিনীর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; কলম্বো নৌবাহিনীর হয়ে ০০ মৌসুম অতিবাহিত করার পর ২০১৮–১৯ মৌসুমে তিনি শ্রীলঙ্কা নৌবাহিনীতে যোগদান করেছেন। ২০১৬ সালে, চতুরঙ্গ শ্রীলঙ্কার হয়ে আন্তর্জাতিক পর্যায়ে অভিষেক করেছেন; শ্রীলঙ্কার জার্সি গায়ে তিনি এপর্যন্ত ৩ ম্যাচে অংশগ্রহণ করেছেন।

প্রারম্ভিক জীবন
---------------

চতুরঙ্গ সঞ্জীবা মধুসন ১৯৯৩ সালের ৯ই আগস্ট তারিখে শ্রীলঙ্কায় জন্মগ্রহণ করেছেন।

আন্তর্জাতিক ফুটবল
-----------------

২০১৬ সালের ৮ই জানুয়ারি তারিখে, মাত্র ২২ বছর ৪ মাস ৩০ দিন বয়সে, ডান পায়ে ফুটবল খেলায় পারদর্শী চতুরঙ্গ বাংলাদেশের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে শ্রীলঙ্কার হয়ে অভিষেক করেছেন। উক্ত ম্যাচের ৮২তম মিনিটে রক্ষণভাগের খেলোয়াড় সুবাস মধুসনের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচটি বাংলাদেশ ২–৪ গোলের ব্যবধানে জয়লাভ করেছিল। শ্রীলঙ্কার হয়ে অভিষেকের বছরে চতুরঙ্গ সর্বমোট ১ ম্যাচে অংশগ্রহণ করেছেন।

পরিসংখ্যান
----------

### আন্তর্জাতিক

*১১ সেপ্টেম্বর ২০২১ পর্যন্ত হালনাগাদকৃত।*

| দল | সাল | ম্যাচ | গোল |
| --- | --- | --- | --- |
| শ্রীলঙ্কা | ২০১৬ | ১ | ০ |
| ২০২১ | ২ | ০ |
| সর্বমোট | ৩ | ০ |

তথ্যসূত্র
---------

1. ↑  "Bangladesh - Sri Lanka 4:2 (Friendlies 2016, January)"। *worldfootball.net* (ইংরেজি ভাষায়)। ২৭ নভেম্বর ২০২০। সংগ্রহের তারিখ ১১ সেপ্টেম্বর ২০২১।
2. ↑  "Bangladesh - Sri Lanka, Jan 8, 2016 - International Friendlies - Match sheet"। *Transfermarkt* (ইংরেজি ভাষায়)। ৮ জানুয়ারি ২০১৬। সংগ্রহের তারিখ ১১ সেপ্টেম্বর ২০২১।
3. ↑  Strack-Zimmermann, Benjamin (৮ জানুয়ারি ২০১৬)। "Bangladesh vs. Sri Lanka (4:2)"। *National Football Teams*। সংগ্রহের তারিখ ১১ সেপ্টেম্বর ২০২১।

বহিঃসংযোগ
---------

* শ্রীলঙ্কা প্রবেশদ্বার
* ফুটবল প্রবেশদ্বার
* জীবনী প্রবেশদ্বার

* সকারওয়েতে চতুরঙ্গ মধুসন (ইংরেজি) উইকিউপাত্তে এটি সম্পাদনা করুন
* ট্রান্সফারমার্কেটে চতুরঙ্গ মধুসন (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে চতুরঙ্গ মধুসন (ইংরেজি) উইকিউপাত্তে এটি সম্পাদনা করুন
* ইএসপিএন এফসিতে চতুরঙ্গ মধুসন (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে চতুরঙ্গ মধুসন (ইংরেজি) উইকিউপাত্তে এটি সম্পাদনা করুন
**চতুর্থ চার্লস** (চেক: চতুর্থ কারেল, জার্মান: *চতুর্থ কার্ল*, লাতিন: *চতুর্থ কার্লোস*; ১৪ই মে ১৩১৬ – ২৯শে নভেম্বর ১৩৭৮) ছিলেন হাউজ অফ লুক্সেমবার্গ থেকে বোহেমিয়ার দ্বিতীয় রাজা এবং বোহেমিয়ার প্রথম রাজা যিনি পবিত্র রোমান সম্রাটে পরিনত হন। তিনি ওয়েনচেসলাস হিসেবে জন্মগ্রহণ করেন। তিনি ছিলেন বোহেমিয়ার রাজা জনের জ্যেষ্ঠ পুত্র, তার পিতা ২৬ আগস্ট ১৩৪৬ সালে ক্রেসির যুদ্ধে মৃত্যুবরণ করেন। চার্লস বংশপরম্পরায় তার পিতার কাছ থেকে বোহেমিয়ার রাজ্য পেয়েছিলেন। ২ সেপ্টেম্বর ১৩৪৭ সালে তিনি বোহেমিয়ার রাজা খেতাব অর্জন করেন।

১১ জুলাই ১৩৪৭ সালে যুবরাজ নির্বাচকরা চার্লসকে রোমানদের রাজা হিসেবে নির্বাচিত করে তার বিরোদ্ধে ছিলেন সম্রাট চতুর্থ লুইস। ২৬ নভেম্বর ১৩৪৬ সালে বোনে তিনি রাজা হিসেবে অভিষিক্ত হন। তার বিরোধীর মৃত্যুর পর তিনি পুনরায় ১৭ জুন ১৩৪৯ সালে নির্বাচিত হন এবং ২৫ জুলাই রোমানদের সিংহাসন লাভ করেন। ১৩৫৫ সালের ৬ জানুয়ারি তিনি ইতালির রাজা হন এবং ৫ এপ্রিল পবিত্র রোমান সম্রাট হিসেবে অভিষিক্ত হন। ৪ জুন ১৩৬৫ সালে বুরগুন্ডির রাজ্যাভিষেকের মধ্য দিয়ে তিনি পবিত্র রোমান সাম্রাজ্যের সকল রাজ্যের শাসক হিসেবে অধিষ্ঠিত হন।

জীবনী
-----

চার্লস ওয়েনচেসলাস হিসেবে প্রাগে জন্মগ্রহণ করেন। তার পিতার নাম জন যিনি বহেমিয়ার রাজা জন নামে পরিচিত এবং তার মাতা ছিলেন বহেমিয়ার এলিজাবেথ। ওয়েনচেসলাস নামটি তিনি তার মাতৃ সম্পর্কীয় দাদা দ্বিতীয় ওয়েনচেসলাসের কাছ থেকে পেয়েছিলেন। তিনি ছিলেন প্রিমেসলিড রাজবংশ থেকে বহেমিয়ার রাজা। চার্লাস তার চাচা ফ্রান্সের রাজা চতুর্থ চার্লেসর সম্মানে তার নাম চার্লস রাখার সিদ্ধান্ত নিয়েছিলেন, যার কাছে তিনি সাত বছর অতিবাহিত করেন।

চতুর্থ চার্লস ফরাসি ভাষায় শিক্ষাগ্রহণ করেন এবং লাতিন, চেক, জার্মান, ফরাসি ও ইতালি-এই পাঁচটি ভাষায় দক্ষতা অর্জন করেন। ১৩৩১ সালে তার বাবার সাথে ইতালিতে থাকার সময় তিনি যুদ্ধসংক্রান্ত বিষয়ে প্রশিক্ষণ লাভ করেন। ১৩৩৩ সালের প্রথম দিকে চার্লস তার শাসনকে দৃঢ় করার জন্য লুসাতে গিয়েছিলেন। শহর রক্ষার জন্য প্রচেষ্টা করতে গিয়ে চার্লস কাছাকাছি একটি দূগ ও মন্টেকার্লো শহরের সন্ধান পান। ১৩৩৩ সাল থেকে তিনি তার পিতার অনুপস্থিতির জন্য মাঝে মাঝে বোহেমিয়া রাজ্য দেখাশুনা করেন এবং তিনি তাতে নিপূণ কৌশলের পরিচয় দেন। ১৩৩৪ সালে তিনি নিজের নাম মারগ্রেভ অফ মুরাভিয়া রেখেছিলেন, এটি ছিল সিংহাসনের উত্তরাধিকারীদের ঐতিহ্যগত নাম। দুই বছর পরে, তিনি তার ভাই, জন হেনরি পক্ষে টেরল সরকার অধিকৃত করেন, এবং শীঘ্রই সক্রিয়ভাবে এই কাউন্টি দখল জন্য সংগ্রাম জড়িত হয়ে পরেন।

তথ্যসূত্র
---------

1. ↑  *Karl IV*. In: Hans Herzfeld(de) (1960): *Geschichte in Gestalten* (*History in figures*), vol. 2: *F-K*. Das Fischer Lexikon(de) 38, Frankfurt 1963, p. 294
2. ↑  *Vita Caroli*
3. ↑  Montecarlo

লাতিন উইকিসংকলনে এই নিবন্ধ সম্পর্কে আদি লেখা রয়েছে:
**Vita Caroli IV**

* Charles IV (autobiography), edited by Balázs Nagy, Frank Schaer: *Autobiography of Emperor Charles IV; And, His Legend of St. Wenceslas: Karoli IV Imperatoris Romanorum Vita Ab Eo Ipso Conscripta; Et, Hystoria Nova de Sancto Wenceslao Martyre*, Published by Central European University Press, 2001, আইএসবিএন ৯৬৩-৯১১৬-৩২-৭, আইএসবিএন ৯৭৮-৯৬৩-৯১১৬-৩২-০, 259 pages, books.google.com
* Public Domain এই নিবন্ধটি একটি প্রকাশন থেকে অন্তর্ভুক্ত পাঠ্য যা বর্তমানে পাবলিক ডোমেইনে: চিসাম, হিউ, সম্পাদক (১৯১১)। *ব্রিটিশ বিশ্বকোষ* (১১তম সংস্করণ)। কেমব্রিজ ইউনিভার্সিটি প্রেস।
কার্তেসীয় স্থানাংক ব্যবস্থার চারটি চতুর্ভাগ
দ্বিমাত্রিক কার্তেসীয় ব্যবস্থার অক্ষ দুটি কোন সমতলকে যে চারটি অসীম অঞ্চলে বিভক্ত করে সেই চারটি অঞ্চলের প্রতিটিই এক একটি **চতুর্ভাগ** যেখানে প্রতিটি চতুর্ভাগ দুটি অর্ধ-অক্ষ দ্বারা সীমাবদ্ধ।

চতুর্ভাগগুলোকে উত্তর-পূর্ব বা উপরের ডানদিক থেকে শুরু করে ঘড়ির কাঁটার বিপরীতে প্রথম থেকে চতুর্থ ক্রমে চিহ্নিত করা হয় এবং ১ম চতুর্ভাগ, ২য় চতুর্ভাগ... ৪র্থ চতুর্ভাগ রূপে ডাকা হয়। চিহ্নিতকরণের ক্ষেত্রে সচরাচর রোমান সংখ্যা ব্যবহার করা হয়, তবে সেটা বাধ্যতামূলক নয়। উপরের ডানদিকের চতুর্ভাগটি ১ম, উপরের বামদিকের চতুর্ভাগটি ২য়, নিচের বামদিকের চতুর্ভাগটি ৩য় এবং নিচের ডানদিকের চতুর্ভাগটি ৪র্থ চতুর্ভাগ হিসেবে সর্বদা নির্ধারণ করা হয়।

প্রথম চতুর্ভাগে (*x*; *y*) ক্রমজোড়ের চিহ্ন হবে (+; +), দ্বিতীয়টিতে (−; +), তৃতীয়টিতে (−; −) এবং চতুর্থটিতে (+; −) ।

নেমোনিক
-------

প্রতিটি চতুর্ভাগে ত্রিকোণমিতিক ফাংশনসমূহের চিহ্ন।
চতুর্ভাগসমূহে ত্রিকোণমিতিক ফাংশন অর্থাৎ ত্রিকোণমিতিক অনুপাতগুলোর চিহ্ন সহজে মনে রাখার জন্য দেশ ও কালভেদে স্মৃতি সহায়ক বিভিন্ন নেমোনিক ব্যবহার করা হয়।
উপরের চিত্রের "All Science Teachers Crazy" নেমোনিকটি sine, cosine এবং tangent ফাংশনের জন্য ব্যবহার করা হয়। প্রথম চতুর্ভাগের জন্য "All" যার অর্থ সকল ফাংশন ধনাত্মক। দ্বিতীয় চতুর্ভাগের ক্ষেত্রে "Science" যার অর্থ sine এবং এর বিপরীত cosecant ফাংশন ধনাত্মক। তৃতীয় ক্ষেত্রে "Teachers" যার অর্থ tangent এবং এর বিপরীত cotangent ধনাত্মক। আর চতুর্থ চতুর্ভাগের ক্ষেত্রে "Crazy" যার অর্থ cosine এবং এর বিপরীত secant ফাংশন ধনাত্মক।

তথ্যসূত্র
---------

বহিঃসংযোগ
---------

* এরিক ডব্লিউ. ওয়াইস্টাইন সম্পাদিত ম্যাথওয়ার্ল্ড থেকে "Quadrant"।
* প্ল্যানেটম্যাথের quadrant নিবন্ধ
সাধারণত, একটি পরিমাপের একরকম হওয়ার বৈশিষ্ট্য এই অর্থে যে A যদি B এর উপসেট হয় তবে A এর পরিমাপ B এর পরিমাপের চেয়ে কম বা সমান হয় তদুপরি, খালি সেটটির পরিমাপ 0 হওয়া আবশ্যক ।
গণিতে একটি সেটের উপর **পরিমাপ** বলতে ওই সেটের প্রত্যেকটি উপযুক্ত সাবসেটের উপর নিয়মমাফিক উপায়ে নম্বর প্রদান করা বোঝায়। এই নম্বরকে অনেকটা সাবসেটটার মাপ বা সাইজ হিসেবে ব্যাখ্যা করা যেতে পারে। এই অর্থে পরিমাপ হচ্ছে দৈর্ঘ্য, ক্ষেত্রফল ও আয়তন ধারণার সাধারণীকরণ। পরিমাপের একটি গুরুত্বপূর্ণ উদাহরণ হলো ইউক্লিডীয় স্থানে লোবেগ পরিমাপ যা n-মাত্রিক ইউক্লিডীয় স্থান {\displaystyle R^{n}} এর উপযুক্ত সাবসেটের উপর ইউক্লিডীয় জ্যামিতিরে গতানুগতিক দৈর্ঘ্য, ক্ষেত্রফল ও আয়তনের মানগুলো ধার্য করে। যেমন, [০, ১] এই বাস্তব সংখ্যার বিরতিটার লোবেগ পরিমাপ হলো স্বাভাবিক অর্থে এর দৈর্ঘ্য বলতে আমরা যেটা বুঝে থাকি, অর্থাৎ ১।

একটা ফাংশন যা একটা সেটের সাবসেটগুলোর উপর অঋণাত্মক বাস্তব সংখ্যা অথবা +∞ ধার্য করে, তাকে পরিমাপ হবার জন্যে কিছু অতিরিক্ত শর্ত পূরণ করতে হয়। যেমন, একটি গুরুত্বপূর্ণ শর্ত হলো গণনাযোগ্য সংখ্যক যোগের শর্ত। এটা বলে যে, কতোগুলো গণনাযোগ্য নিশ্ছেদ সাবসেটের সংযোগ সেটের মাপ হলো সাবসেটগুলোর আলাদা আলাদা মাপের যোগফলের সমান।

সাধারণত, একটি সেটের সকল সাবসেটের উপর একটি মাপ ধার্য করে আবার পরিমাপের অন্যান্য শর্তগুলোও পূরণ করা সম্ভব হয় না। ফলে, যেটা করা হয় যে পরিমাপকে সকল সাবসেটের একটা অংশবিশেষের উপর গঠন করা হয়। কেবল ওই সাবসেটগুলোর ওপরই পরিমাপটা প্রযোজ্য হয় বলে তাদেরকে **পরিমাপযোগ্য** বলা হয় তারা একত্রে একটি সিগমা অ্যালজেব্রা গঠন করে।

সংজ্ঞা
------

যদি Σ সেট X এর উপর একটি σ-অ্যালজেব্রা হয়, তাহলে Σ হতে বর্ধিত বাস্তব সংখ্যার রেখার (extended real number line) উপর ফাংশন μ কে একটি পরিমাপ বলা হবে যদি:

* **অঋণাত্মকতা**: {\displaystyle \mu (A)\geq 0} হয়, যেখানে {\displaystyle A\in \Sigma }।
* **গণনাযোগ্য যোগফল**: যদি {\displaystyle A\_{1},A\_{2},A\_{3},\ldots } পরস্পর নিশ্ছেদ সেট ও Σ এর অন্তর্ভুক্ত হয়, তাহলে {\displaystyle \mu (\bigcup \_{i=1}^{\infty }A\_{i})=\sum \_{i=1}^{\infty }\mu (A\_{i})} হয়।
* **ফাঁকা সেটের শূন্যমান**: {\displaystyle \mu (\varnothing )=0} হয়।

তথ্যসূত্র
---------

বহিঃসংযোগ
---------


উইকিঅভিধানে ***পরিমাপ (গণিত)*** শব্দটি খুঁজুন।

* Tutorial: Measure Theory for Dummies
* Yet another, yet very reader-friendly, introduction to the measure theory (with application to quantitative finance in mind)